Emmanuel Katongole

**Emmanuel Katongole** (yazaalibwa 27 Ogwokuna 1962), Munnayuganda omukugu mu by'okubala abantu, omukugu mu by'enfuna, musuubuzi era munnamakolero. Ye ssentebe omukulu owa Cipla Quality Chemical Industries Limited (CQCIL), kkampuni yokka mu Sub-Saharan Africa, ekkirizibwa okukola eddagala eriweweeza ku siriimu ery’emirundi esatu.   Okuva mu 2014, era abadde ssentebe wa Kampuni y'amafuta eya Uganda National Oil Company . 

## Okusoma kwe
Yasomera mu ttendekero lya Namilyango College mu misomo gye egya siniya. Yasomera mu yunivasite y’e Makerere, n’atikkirwa Diguli ya Bachelor of Statistics (B.Stat). Diguli ye eya Master of Arts mu nkola y’ebyenfuna n’okuteekateeka nayo yagifuna mu yunivasite y’e Makerere. Abadde mu misomo emirala mingi egy’ekiseera ekitono mu by’enfuna, ebibalo n’okuddukanya emirimu, okuva mu matendekero mu Uganda ne Bulaaya. 

## Ebifa ku mirimu gye
Mu 1997, Katongole, Randall Tierney, Francis X. Kitaka, Frederick Mutebi Kitaka ne George Baguma, baatandikawo kkampuni eyitibwa Quality Chemicals Limited (QCL). Kkampuni eno yakuguka mu kuyingiza eddagala ly'ebisolo n'abantu okuva mu India . Katongole yaliko maneja omukulu akulira emirimu nga kw'otadde n'okubeera n'emigabo okuva mu 1997 okutuuka mu 2007.  Mu 2004, QCL yamatiza Cipla, kkampuni y’e Buyindi ekola eddagala, okukola omukago n’okutandikawo ekkolero ly’eddagala mu Uganda. Omusingi gwatemebwa mu 2005 ekkolero lino ne litandika okukola mu 2007. Omukago guno mu kusooka gwali gumanyiddwa nga Quality Chemical Industries Limited .  Katongole yali akulira ekitongole kya QCIL okuva mu 2007 okutuuka mu 2013. 

Mu Gwekkuminogumu 2013, Cipla yakwata ekitundu ekisinga obunene mu QCIL, n’ekyusa erinnya lya kkampuni eno CIPLAQCIL n’elonda Katongole  nga ssentebe omukulu owa kkampuni eno. Asigala nga alina emigabo mu bizinensi eno.  Mu Gwomusanvu 2014, Pulezidenti Yoweri Museveni yalonda Katongole okuba ssentebe wa kkampuni ya Uganda National Oil Company. 

## Bizinensi z'alina
Katongole alina bizinensi zino wammanga oba zonna oba mu kitundu:

* Vero Food Industries Limited – esangibwa ku kibangirizi ky'abannamakolero e, Namanve, Disitulikiti y'e Wakiso
* Tinosoft Limited – kampuni ya tekinologiya n’amawulire, esangibwa mu Kampala
* Quality Chemical Industries Limited – kkampuni ekola eddagala eriweweeza ku musujja n’eddagala eriweweeza ku siriimu; esangibwa mu Luzira, [Kampala

## Obuvunaanyizibwa obulala
Mmemba w’ekibiina kya Initiative for Global Development (IGD) – Frontier 100, ekibiina ekyegatta ku bakulembeze ba bizinensi abasinga okukola obulungi abakolera mu butale bw’ensalo, n’abakulembeze ba bizinensi okuva e Bulaaya ne Amerika. Olukiiko olufuzi olwa IGD lwakubirizibwa Madeleine Albright ne General Colin L. Powell, nga bombi abaali bawandiisi b’ensonga z’ebweru mu Amerika. Katongole munnakibiina kya Rotary era mmemba mu kibiina kya Rotary Club e Muyenga . Era yaliko Gavana wa disitulikiti ya Rotary District 9211, erimu Tanzania ne Uganda . Era pulezidenti wa Uganda yalondebwa okuba ssentebe w’ekitongole kya National Response Fund to Covid-19 nga 8 April 2020.  Era yaliko ssentebe w’okutuuza Ssaabalabirizi wa Kampala omuggya, Ow'ekitiibwa Dr. Paul Ssemogerere, okwaliwo nga 25 Ogusooka 2022.  Katongole, mukatoliki omukuukutivu, mu Ogwokubiri 2021 yalondebwa ng’omu ku balokole omunaana abaali bagenda okuweebwa engule y’obuvuzi bwa Paapa. 

## Ebijuliziddwamu

## Ebijuliziddwamu eby’ebweru

* Omukutu gwa yintanenti ogwa Cipla Quality Chemicals Limited
* Omukutu gwa Quality Chemicals Limited ogwa yintaneeti